पटना पाइरेट्स यूपी योद्धा आ पुनेरी पलटन यू मुंबा के प्रो कबड्डी के तीन तारीख के मैचन में हरवलस
पटना पाइरेट्स आ पुनेरी पलटन के मिलल मात्र दु अंक के अंतर से जीत। पटना के टीम यूपी से मिलल पिछलका मैच के 1 अंक के हार के बदला लेलस।
प्रो कबड्डी लीग के अठवा संस्करण में बुध के दु गो मैच भइल। पहिला मैच पटना पाइरेट्स आ यूपी योद्धा के बीच में भइल। दुसरका मैच पुनेरी पलटन बनाम यू मुंबा के बीच में भइल।
पटना पाइरेट्स बनाम यूपी योद्धा –
पटना आउर यूपी के मैच एह संस्करण के सबसे बेसी रोमांच आला मैचन में से एगो रहल। पटना के टीम 2 अंक के अंतर से यूपी के हरा के पिछला बेर के 1 अंक से मिलल हार के बदला सधा लेलस। पटना के एह जीत में रेडर सचिन के 12 रेड पॉइंट आ शार्दूल के पाँच टैकल पॉइंट के खास जोगदान रहल। पटना एह जीत के संगे अब 14 मैच में 9 मैच जीत के 50 अंक के संगे तीसरा पोजीशन पs बा।
पुनेरी पलटन बनाम यू मुंबा –
पुनेरी पलटन आ यू मुंबा के मैच बहुते रोमांच से भरल रहल। पुनेरी पलटन के यू मुंबा पs जीत के अंतर मात्र 2 पॉइंट के रहल। पुनेरी के एह जीत में रेडर मोहित गोयत के 9 पॉइंट आ अभिनेश के चार गो टैकल पॉइंट आ 2 गो बोनस अंक के खास जोगदान रहल। यू मुंबा के अजित कुमार के 10 पॉइंट मैच जीते के कारण ना बन सकल।
प्रो कबड्डी लीग में आज के मैच –
पिंक पैन्थर्स बनाम दबंग दिल्ली- साँझ के 7:30 बजे
तेलगु टाइटन्स बनाम तमिल थलाइवाज- साँझ के 8:30 बजे
bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva